ΓΡΑΠΤΗ ΕΡΩΤΗΣΗ E-0954/01

υποβολή: Mara Valenciano Martnez-Orozco (PSE) προς την Επιτροπή

(28 Μαρτίου 2001)

Θέμα: Ισότητα των φύλων στα προγράμματα των τοπικών συμφωνιών για την απασχόληση

Το 1996, η Επιτροπή έθεσε σε εφαρμογή μια πρωτοβουλία με την ονομασία τοπικές συμφωνίες για την απασχόληση, μέσω της οποίαςλοποιήθηκαν 89 προγράμματα στο σύνολο των κρατών μελών της ΕΕ. Τα προγράμματαποστηρίχθηκαν οικονομικά από τη Γενική Διεύθυνση Περιφερειακής Πολιτικής για την παροχή τεχνικής βοήθειας και, χάρη στη δημοσιονομικήποστήριξη των επιχειρησιακών προγραμμάτων κάθε χώρας ή περιφέρειας, τα περισσότερα προγράμματα έχουν ολοκληρωθεί ή βρίσκονται στην περίοδο της ολοκλήρωσής τους.

Μεταξύ των προσανατολισμών που όρισε η Επιτροπή για την επιλογή των σχεδίων, την οποία πραγματοποίησαν τα κράτη μέλη, βρίσκεται και η ανάγκη εφαρμογής μέτρων και δράσεων που θα εμπνέονται από την κοινοτική πολιτική για την ισότητα ευκαιριών.

Παρομοίως, στον Οδηγό σχετικά με τις τοπικές συμφωνίες για την απασχόληση, περίοδος 2000-2006, συνιστάται η ενσωμάτωση της πολιτικής για την ισότητα ευκαιριών στα νέα προγράμματα, στους τόπους όπου προβλεπόταν η εφαρμογή των προγραμμάτων αυτών.

Έχει γίνει κάποια αξιολόγηση των συνεπειών που είχαν, από την άποψη της ισότητας των φύλων, τα προγράμματα που εφαρμόσθηκαν στο πλαίσιο των 89 τοπικών συμφωνιών, ώστε τα διδάγματα του πειραματικού αυτού σχεδίου να ενσωματωθούν στα νέα σχέδια της τρέχουσας περιόδου προγραμματισμού, αλλά και για να αποφασισθεί η συνέχιση ή διακοπή των προγραμμάτων που βρίσκονται σε στάδιο ολοκλήρωσης και επιζητούν μια νέα περίοδο λειτουργίας;

Εάν όχι, ποιά διαδικασία θα εφαρμοσθεί για την αξιολόγηση των βέλτιστων πρακτικών και να ληφθούνπόψη τα προκύπτοντα διδάγματα;

Απάντηση του κ. Barnier εξ ονόματος της Επιτροπής

(7 Ιουνίου 2001)

Ήδη από την έναρξη της εφαρμογής τους το 1997, οι τοπικές συμφωνίες για την απασχόληση, των οποίων τα σχέδια έχουν χρηματοδοτηθεί από όλα τα διαρθρωτικά Ταμεία, έχουν πράγματι ενσωματώσει και ευνοήσει την ανάδειξη δράσεων που αποσκοπούν στην προώθηση της πολιτικής για την ισότητα των ευκαιριών μεταξύ ανδρών και γυναικών. Η ισχύουσα για την περίοδο 1994-1999 νομοθετική ρύθμιση, λιγότερο πλήρης σε σχέση με αυτήν που ισχύει για την περίοδο 2000-2006, προέβλεπε ότι τα ενισχυόμενα από τα διαρθρωτικά Ταμεία σχέδια δεν θα έπρεπε να αντιβαίνουν προς την αρχή της ισότητας.

Από την άλλη πλευρά, καθώς το θέμα αυτό είχε επιλεγεί ως ένας από τους τέσσερις πυλώνες της ευρωπαϊκής πολιτικής για την απασχόληση, είχε σε μεγάλο βαθμό συμπεριληφθεί στα σχέδια δράσης των συμφωνιών,πό την ευρεία έννοιά τους, περιλαμβάνοντας τα προβλήματα τα σχετικά με τις μειονότητες και τον κοινωνικό αποκλεισμό. Τα καινοτόμα σχέδια, τα οποία εφαρμόζονται στο πλαίσιο των εν λόγω συμφωνιών, έχουν προωθηθεί στη διάρκεια δύο συνδιασκέψεων που πραγματοποιήθηκαν το 1999 και το 2000. Τα πρακτικά αυτών των δύο εκδηλώσεωνπάρχουν στην ιστοσελίδα Inforegio (http://www.inforegio.cec.eu.int/). Επίσης, δημιουργήθηκε μία βάση δεδομένων για να διευκολύνεται η δυνατότητα να συμβουλεύεται κανείς πληροφοριακά στοιχεία για τα σχέδια που άρχισαν να λειτουργούν, εντός του πλαισίου των 89 συμφωνιών και τα οποία ταξινομούνται ιδίως σύμφωνα με τα τέσσερα πεδία προτεραιότητας της ευρωπαϊκής πολιτικής για την απασχόληση. Αυτή η βάση δεδομένων θα λειτουργεί, στο πλαίσιο του κόμβου Inforegio, εντός των προσεχών μηνών.

Ένας κατάλογος από τα κυριότερα σχέδια που έχουν προωθηθεί από τις συμφωνίες και τα οποία μπορούν να χαρακτηριστούν θετικά για την ισότητα, αποστέλλεται στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου. Ορισμένα από τα σχέδια αυτά θα πρέπει να συνεχιστούν και να διευρυνθούν στο πλαίσιο του νέου προγραμματισμού των διαρθρωτικών Ταμείων στη διάρκεια της περιόδου 2000-2006.

Μεταξύ των σχεδίων αυτών που χαρακτηρίζονται έντονα ως θετικά στον τομέα της ισότητας των ευκαιριών, η Επιτροπή μπορεί να αναφέρει το Ίδρυμα για την εργασία των γυναικών FAST το οποίο παρουσιάστηκε στη διάρκεια της ανταλλαγής εμπειριών του Νοεμβρίου 1999. Το ίδρυμα αυτό, το οποίο προωθείται από τη συμφωνία της Βιέννης, απευθύνεται ειδικότερα στις γυναίκες εκείνες των οποίων τα προσόντα είναι σχετικά χαμηλά και τους επιτρέπει να διευρύνουν τις δυνατότητες επαγγελματικής ένταξής τους. Επίσης ορισμένεςποδειγματικές δράσεις αναφέρονται, μετά από την επικύρωσή τους από τους εμπειρογνώμονες, στον οδηγό των εργαλείων καλών πρακτικών που μπορούν να μεταφερθούν που προέκυψαν από τις τοπικές συμφωνίες για την απασχόληση, ο οποίος οδηγός θα δημοσιευθεί τον Ιούνιο 2001.

Η θεματική αποτίμηση αυτών των συμφωνιών, η οποία θα ξεκινήσει μέχρι το τέλος του έτους 2001, θα λαμβάνειπόψη της αυτή την εγκάρσια προτεραιότητα.